laion/Wikipedia-Exotic huggingface dataset:
Püha Aethelwoldi õnnistusteraamat

Püha Æthelwoldi õnnistusteraamat on 10. sajandist pärinev illumineeritud õnnistusteraamat, mida peetakse anglosakside Winchesteri koolkonna illuminatsiooni säravaimaks näiteks. Käsikiri asub Londonis Briti Raamatukogus kohaviida Add MS 49598 all. Õnnistusteraamat sisaldab eri paavstlikke (Gregorius Suure antud) õnnistusvormeleid, mida kasutati missadel kirikuaasta pühadel, samuti küünalde õnnistamise palvet küünlamaarjapäeval. Käsikirja tellija oli Winchesteri piiskop Æthelwold ja kirjutajaks munk Godeman. Raamat on kirjutatud pärgamendile. Leheküljed on mõõdus 292 x 225 mm, tekstiväljaga mõõdus 210 x 140mm. Lehekülgi on võrreldes algsega veidi kärbitud. Kirjutamise ja illumineerimise ajaks on pakutud ajavahemikku 963–984 Winchesteris. KäSikirja ladinakeelne tekst sisaldab piiskopi poolt missal loetavaid õnnistusi. Igal kirikupüha eri päeval ja iga pühaku mälestuspäeval olid erisugused õnnistussõnad. Kolme pühaku, pühade Vedasti, Ætheldreda ja Swithuni pühakupäevade õnnistusi pole arvatavasti üheski teises allikas, kuna tegemist oli kohalike pühakutega. Teksti peetakse sulamiks Gregoriuse sakramentaari õnnistustest, mida kasutas Rooma paavst, ja ühest 8. sajandist pärinevast gallikaani liturgia tekstist. Osa õnnistussõnu on kindlasti loodud koha peal Winchesteris. Sarnane sulamtekst on ka Prantsusmaa Rahvusraamatukogus asuvas Ramsey õnnistusteraamatus (Paris, Bibliothèque Nationale, MS lat. 987), mida on peetud ka Godemani kirjutatuks. Käsikirja iseloomustab üliluksuslik ja meisterliku käega teostatud dekoor. Kokku on õnnistusteraamatus 28 lehekülje suurust miniatuuri, 19 muud maalitud raamiga ümbritsetud lehekülge ja kaks leheküljesuurust narratiivse stseeniga kaunistatud initsiaali. Käsikirja pildiprogramm pole täielikult säilinud: võrreldes algse käsikirjaga arvatakse olevat puudu 15 leheküljesuurust miniatuuri ning veel raamitud lehekülgi. Nagu enamik toonaseid käsikirju on miniatuurid kaunistatud kulla ja hõbedaga ning koloreeritud vesivärvidega. Miniatuuridel leidub hulk eri värvitoone, paljud neid saadud värvuste kihitise ülemaalingu teel, ning rohkelt kulla- ja hõbedalehega kuldamist. Miniatuuride stiili iseloomustab värvisära ja ülikülluslikult voolav akantusornament. Karolingide raamatukunsti mõju on märgatav raamatu elegantses karolingide minusklis tekstis ning illustratsioonide Ada ja Reimsi koolkondadele viitavas vormikõnes. Ada koolkonnast paistavad olevat pärit raidkujulikud poosid, kortsulisina kujutatud lehvivad loorid ning draperiide diagonaaliderohke voldistik; Reimsi koolkonnale keerisjalt kujutatud pilved. Miniatuur fo 102v Maarja taevamineku pühaks kujutab Maarja surma ja kroonimist, olles seega Maarja kroonimise varaseim kujutis Lääne-Euroopa kunstis. Full description : 49598 - Manuscript Catalogue The Coronation of the Virgin - 2. - arts.magic-nation.co.uk Full description : 49598 - Manuscript Catalogue London, British Library, Additional MS 49598 / The Benedictional of Æthelwold. - Medieval Primary Sources. - Lancaster University 'More Unique Than Most': the Benedictional of St Æthelwold. - Medieval Manuscripts Blog. British Library. 04 February 2014
Püriit

Püriit on sulfiidne mineraal. Püriit koosneb väävlist ning rauast (FeS2). Püriit on kõige levinum sulfiidne mineraal. See tekib peamiselt kas hüdrotermaalselt või diageneetiliselt. Püriit on enamasti kollakat või halli värvi, moodustab kuubilisi kristalle, tihedus 4,9...5,1 g/cm³, metalse läikega. Tüüpilise maakmineraalina on püriit mikroskoobi all läbipaistmatu, tema kõvadus on 6...6,5. Ehkki püriit sisaldab rauda, ei kasutata teda rauamaagina, sest selleks otstarbeks sobivad hematiit ning magnetiit paremini. Püriiti on aetud segi kullaga, mistõttu nimetatakse teda mõnikord ka kassikullaks. Iroonilisel kombel võib püriit mõnikord esineda koos kullaga. Kullast veelgi rohkem sarnanevad püriidiga markasiit ning kalkopüriit. Püriiti ja markasiiti esineb Eesti aluspõhja kivimites sageli, kuid hajutatult väikeste terakestena. Silmapaistvas kontsentratsioonis esineb püriiti Alam-Ordoviitsiumis (diktüoneemakilda all), kus püriidikihi paksus ulatub kohati 30 sentimeetrini.
Uriel Buso

Uriel Menachem Buso (heebrea keeles אוּרִיאֵל מְנַחֵם בּוּסוֹ; sündinud 13. septembril 1973 Ramlas) on Iisraeli poliitik. Ta valiti aastal 2020 Knessetisse ultrareligioosse erakonna Shas poolt. Ta on 12. oktoobrist 2023 Iisraeli tervishoiuminister. Ta sündis kümnelapselises peres üheksanda lapsena Ramlas (asub Keskringkonnas Iisraelis). Tema ema Heftziba on Marokos sündinud Ramla linnapea ja pearabi Yitzhak Abihatsira tütar ja tema isa Argentinast pärit immigrant, kes õppis Porat Yosef Yeshivas. 8. veebruaril 2011 arreteeriti ta koos Petaẖ-Tikva linnapea Itzik Ohayuniga kahtlustatuna korruptsioonis, nimelt altkäemaksu võtmises ja avalikustamata rahanduses. 2011. aasta märtsis teatasid Iisraeli võimud, et neil on nende vastu süüdistuse esitamiseks piisavalt. 2013. aastal aga loobus riigiprokuratuur süüdistusest, öeldes, et süüteo kohta pole piisavalt tõendeid. Ta elas aastal 2014 üle näilise mõrvakatse, kui tema auto all plahvatas pomm. Rünnakus keegi viga ei saanud, kuna sõiduk ei olnud sel ajal sõitmas, kuid tema sõnul rünnak teda raputanud ning varem pole ta ähvardusi saanud. Ta asus Knessetisse aastal 2020, kui Aryeh Deri lahkus ametist. 12. oktoobril 2023 määrati ta Iisraeli tervishoiuministriks osana 2023. aasta Ḩamāsi-Iisraeli sõja põhjustatud kabineti ümberkorraldustest. Ta on abielus ja kuue lapse isa. Ta omandas Ono akadeemilises kolledžis bakalaureusekraadi õigusteaduses. Aastal 2019 abiellus tema vanim poeg tseremoonial, kus osalesid Yitzhak Yosef, Shlomo Amar, Aryeh Deri ja Yuli Edelstein.
Suhteline dielektriline läbitavus

Suhteline dielektriline läbitavus ehk keskkonna dielektriline läbitavus on dimensioonitu füüsikaline suurus, mis näitab, mitu korda on elektrivälja tugevus homogeenses materjalis väiksem väljatugevusest vaakumis. Suhtelist dielektrilist läbitavus tähistatakse tavaliselt sümboliga ε. See on defineeritud järgmise valemi abil: ε = ε a ε 0 , {\displaystyle \varepsilon _{=}{\frac {\varepsilon _{a}}{\varepsilon _{0}}},} kus εa on konkreetse keskkonna absoluutne dielektriline läbitavus ja ε0 – vaakumi absoluutne dielektriline läbitavus. Ajas muutuva elektrivälja juhul sõltub suhteline dielektriline läbitavus ka sagedusest. Sagedusest sõltuv dielektriline läbitavus on kompleksarvuline suurus, kusjuures dielektrilise läbitavuse argument kirjeldab faasinihkeid. Kondensaatori mahtuvus on võrdeline (suhtelise) dielektrilise läbitavusega. Näiteks plaatkondensaatori mahtuvus avaldub kujul C = ε ε 0 S d , {\displaystyle C={\frac {\varepsilon \varepsilon _{0}S}{d}},} kus S on kondensaatori ühe plaadi pindala, d – plaatidevaheline kaugus ja ε – plaatidevahelise dielektriku suhteline dielektriline läbitavus. Dielektriku vahetamisel muutub seega ka kondensaatori mahtuvus, kusjuures kehtib ε = C C 0 , {\displaystyle \varepsilon ={\frac {C}{C_{0}}},} kus C0 on sama (või samade mõõtmetega) kondensaatori mahtuvus juhul, kui plaatide vahel on vaakum. Kuna vaakumi tekitamine on keerukas, siis võib tundmatu läbitavusega dielektriku asendada materjaliga, mille suhteline läbitavus on meile teada (näiteks õhuga), sel juhul avaldub otsitav dielektriline läbitavus kujul ε = ε x C C x , {\displaystyle \varepsilon =\varepsilon _{x}{\frac {C}{C_{x}}},} kus Cx on sama kondensaatori mahtuvus juhul, kui plaatide vahel on tuntud dielektrilise läbitavusega εx materjal. Keskkonna absoluutne murdumisnäitaja avaldub: n = ϵ μ {\displaystyle n={\sqrt {\epsilon \mu }}} , kus μ on keskkonna magnetiline läbitavus. Et enamiku ainete jaoks on μ väga lähedal 1-le, siis saab murdumisnäitajat suhtelise dielektrilise läbitavuse kaudu sageli üsna täpselt hinnata. Dielektriline läbitavus Absoluutne dielektriline läbitavus Dielektriline vastuvõtlikkus Dielectric Constants of Materials (2007). Clipper Controls. L. G. Hector and H. L. Schultz (1936). The Dielectric Constant of Air at Radiofrequencies. Physics. Kd 7. Lk 133–136. DOI:10.1063/1.1745374. Paul R. Gray, Paul J. Hurst, Stephen H. Lewis, Robert G. Meyer (2009). Analysis and Design of Analog Integrated Circuits (Fifth ed.). New York: Wiley. Lk 40. ISBN 978-0-470-24599-6.{{cite book}}: CS1 hooldus: mitu nime: autorite loend (link) Pohl, Herbert A. (1986). "Giant polarization in high polymers". Journal of Electronic Materials. 15: 201. Bibcode:1986JEMat..15..201P. DOI:10.1007/BF02659632. http://www.shef.ac.uk/ccl/research/ccto.html[alaline kõdulink]
Vaikerakendus

Vaikerakendus (inglise default application) on seadme tootja installitud tarkvara (rakendus, programm või äpp), mis käivitub automaatselt seadme (arvuti või nutitelefoni) käivitamisel varem määratud parameetritega.[viide?]
Bakteriaalne vaginoos

Bakteriaalne vaginoos on seisund, mis on põhjustatud normaalse tupefloora liigsest kasvust. Selle sümptomiks on kõige sagedamini suurenenud hall või valge eritis tupest, millel on kalataoline lõhn. Bakteriaalse vaginoosi diagnoosiga naistel on suurem risk haigestuda teistesse sugulisel teel levivatesse infektsioonidesse ja rasedatel on suurem risk enneaegse sünnituse tekkeks. Greenbaum, Shirley; Greenbaum, Gili; Moran-Gilad, Jacob; Weintraub, Adi Y. (2019). "Ecological dynamics of the vaginal microbiome in relation to health and disease". American Journal of Obstetrics and Gynecology (inglise). 220 (4): 324–335. DOI:10.1016/j.ajog.2018.11.1089. Russo, R.; Karadja, E.; De Seta, F. (8. veebruar 2019). "Evidence-based mixture containing Lactobacillus strains and lactoferrin to prevent recurrent bacterial vaginosis: a double blind, placebo controlled, randomised clinical trial". Beneficial Microbes (inglise). 10 (1): 19–26. DOI:10.3920/BM2018.0075. ISSN 1876-2883. Deese, Jennifer; Pradhan, Subarna; Goetz, Hannah; Morrison, Charles (12. november 2018). "Contraceptive use and the risk of sexually transmitted infection: systematic review and current perspectives". Open Access Journal of Contraception (inglise). 9: 91–112. DOI:10.2147/OAJC.S135439. PMC 6239113. PMID 30519127.{{ajakirjaviide}}: CS1 hooldus: PMC vormistus (link) Javed, Ayesha; Parvaiz, Fahed; Manzoor, Sobia (2019). "Bacterial vaginosis: An insight into the prevalence, alternative treatments regimen and it's associated resistance patterns". Microbial Pathogenesis (inglise). 127: 21–30. DOI:10.1016/j.micpath.2018.11.046.
Tõerežiim

Tõerežiim on igas ühiskonnas teatud diskursusetüüp, mida võetakse tõesena ja mis hakkab toimima tõe eeskujuna. Michel Foucault kasutab väljendit vestluses Tõde ja võim (vt Teadmine, võim, subjekt). Ta kõneleb tõe loomise poliitilisest, majanduslikust, institutsioonilisest ja kultuurilisest režiimist. Ühiskonnas pannakse paika strateegiad, mille abil saab eristada tõesed ja väärad lausungid, kehtestada kontrollimehhanismid, väärtustada teatud tüüpi tõe otsimistehnikad, määrata kindlaks, kellel on õigus öelda, mis on väär ja mis on tõde. Tõetehnikad ja tõe eeskujud muutuvad koos ühiskonnaga. Tõerežiimid määratlevad ka kultuuriliselt omaks võetud emotsionaalse väljenduse mõõdud.
Piirsõnavara

Piirsõnavara ehk piirmõisted on mingi tõeväidete süsteemi lähtemõisted, millega inimene õigustab oma tegusid, uskumusi ja eluviisi. Piirsõnavara koosneb paindlikest ja kõikjal käibivatest mõistetest või jäigematest mõistetest. Richard Rorty, Sattumuslikkus, iroonia ja solidaarsus, 1999:131-142
Raamatukunsti mõisteid

# A B C D E F G H I J K L M N O P Q R S Š Z Ž T U V W Õ Ä Ö Ü X Y aktiköide all-lõige atlasspaber bütsantsi köide e kreeka köide capsa chemise codex aureus cottage-köide dos-à-dos-köide drolerii eendkaas eesleht eeslõige eeslõiketiitel eesmik eessõna eestiitel ehisinitsiaal ehisliist ehisraam ehislõige ehistäht explicit faksiimile fanfaarstiil frontispiss gloss Harleian-stiil hõbelõige illuminatsioon illustratsioon iluköide incipit initsiaal jaapani köide jaapani paber joonornament juveliirne köide kaanekant kaanekujundus kaanetiitel kaaneümbris kaheksandikkaust kaptaal katedraalstiil kettraamat kirjastusköide kolofoon koodeks kopti köide korduaan kottköide kukkurköide kuldlõige kuldtint kuldtrükk kustos kõvaköide köide köitmed lakkadega kaaned laopind lehvikstiil lehtkuld leporello liimköide linapaber lukkum lõige lõigumärk marmorlõige marmorpaber marokään medaljonstiil miniatuur mitmepanuseline köide monogramm moto mudéjar-köide mustrirull nahalõige nahavool neljandikkaust nõtkköide opus interrasile paginatsioon pappköide paunköide papüürusrull patriits e punsoon pimekaas pimetrükk piltlehekülg pilttrükis pitsstiil plaatpress plokiraamat pointille-stiil punakuldlõige punalõige purpurpärgament päisliist päistiitel e päismik pärgamendirull pärgament pärgamentköide pärgamentraamat pütipaber raamatuehis raamatumaal raamatuplokk rubrikatsioon, rubriik rullraamat rulltempel safian seljapealkiri semé-stiil siidköide siidpaber soon suurfoolio söepaber šagrään taandrida tagatiitel tekstiväli tiitelleht tikitud köide trükkalimärk tühileht tühiveerg tüpoehiskaas vahapaber vaiplehekülg veerg veeris veerutiitel vesimärk vesimärkpaber vinjett voltluu vutlar värvlõige ühepanuseline köide ülalõige ümbrikköide
Keskvokaal

Keskvokaal on vokaal, mille hääldamisel on keeleselja kõrgeim punkt keeleselja keskosal ning keel liigub suus tahapoole, kõva ja pehme suulae üleminekukoha suunas.Järelikult, keskvokaal jääb artikulatsioonilt ees- ja tagavokaalide vahele. Eesti keeles on määratletud /õ/ häälikut kui keskvokaali, mis on eesti vokaaldiagrammil märgitud ära /ɤ/ IPA sümboliga. Seda seetõttu, et tema häälduskoht jääb palataalsete ja velaarsete häälikute artikulatsioonikohtade vahele. Kuna keskvokaalid on põhivokaalide (ees- ja tagavokalide) varjundid, siis eesti /õ/ on põhivokaali /e/ varjund ehk /õ/-d hääldades on peaagu kõik sama kui /e/-d hääldades, ent keeleselja esiots ei ole tõusnud, vaid keskosa. Lõuna-Eesti murdeala kaguosas võib kohata ka vene keskvokaali [ɨ], sõnades siis ja mõõk. Lõuna-Eesti murretele on ka omane taga-e, mis sõna moodustumisel ei ole päris sama kui eesvokaal /e/ kui ka keskvokaal /õ/, sest keeleselja tõus jääb nende kahe hääliku moodustumise vahele. Eestile lähimale sugulaskeelele, vadjale, on omane kesk-ɑ. Eesvokaalid Tagavokaalid "Keskvokaal". Foneetika sõnastik. Vaadatud 15. novembril 2023.[alaline kõdulink] "Keskvokaal". EKI Ühendsõnastik 2023. Vaadatud 15. novembril 2023.[alaline kõdulink] Eva Liina Asu, Pärtel Lippus, Karl Pajusalu, Pire Teras (2016). Eesti keele hääldus. Tartu: Tartu Ülikooli Kirjastus. Lk 20.{{raamatuviide}}: CS1 hooldus: mitu nime: autorite loend (link) Ariste, Paul (1953). Eesti keele foneetika. Tallinn: Eesti Riiklik Kirjastus. Lk 63–65.
Schnelle

Schnelle, ka schnell-kann on saleda koonilise kujuga saksa kivikeraamiline joogikann. 16. sajandile väga iseloomuliku jooginõu peamine tootmiskeskus oli Siegburg. Schnelle '​sid valmistati heledast kivinõumassist ja kaeti läbipaistva soolaglasuuriga. Kaunistuseks olid tavaliselt vertikaalsed reljeefkaunistusega ribad, mille figuraalne dekoor võis olla nii antiikmütoloogia kui ka kristlike allegooriate ainestikuga. Schnelle baasil kujunesid 17. sajandi teisel poolel madalam ja jässakam humpen ning ümarakõhuline kõrvaga kruus Henkelkrug, mõlemad suuava katva tinast kaanega. E. Russow kasutab arheoloogilises materjalis leitud fragmentide puhul anuma nimetamisel määratlust "kõrge kitsas õllekann, nn Schnelle" ja "matriitstrükis kaunistatud kann". Jakobakann Bartmann-kann Õllekann Kunstileksikon. Eesti Klassikakirjastus, 2001 E. Russow. Importkeraamika Lääne-Eesti linnades 13.–17. sajandil. Summary: Imported pottery in West Estonian towns between the 13th and 17th centuries. Tallinna Ülikool, 2006
Helena Pilejczyk

Helena Pilejczyk (sünninimi Helena Majcher; 1. aprill 1931 – 12. november 2023) oli poola kiiruisutaja. Helena Pilejczyk võitis 1960. aasta taliolümpiamängudel Squaw Valleys 1500 meetri distantsil pronksmedali. Tema isiklikud rekordid distantsiti: 500 meetrit – 47,8 (1963) 1000 meetrit – 1.35,8 (1960) 1500 meetrit – 2.27,1 (1960) 3000 meetrit – 5.15,2 (1969) 5000 meetrit – 10.06,2 (1955) Helena Pilejczyk veebisaidil Olympedia (inglise)
Lüdig

Lüdig on perekonnanimi. Saksamaal oli perekonnanime Lüdig kandjaid 2014. aastal 19 isikut. 2023. aasta 1. jaanuari seisuga oli Eestis perekonnanimi Lüdig 32 inimesel: 18 mehel ja 14 naisel. Perekonnanimede levikult oli Lüdig meeste puhul 6979. kohal ja naiste puhul 9874. kohal. Perekonnanime Lüdig kandja oli keskmiselt 44 aasta vanune. 19. sajandi algul pandi pärisorjusest vabastamise käigus talupojale Pärnumaal Tori kihelkonnas Taali mõisavallas nimeks Lidich (normaliseeritult Lüdig). Nimede eestistamisel vahetati perekonnanimi Lüdig aastatel 1936–1940 8 korral isikute poolt, kes võtsid uueks perekonnanimeks Liidik, Liit, Luigemaa, Lüüdik (4 juhul) ja Lüüsalu. Ernst Lüdig, eesti vaimulik (1892–1968) Hans Henning Lüdig, eesti vaimulik ja meditsiinitöötaja (1919–2008) Johann Lüdig, esimene eestlasest mõisnik (1819–1883) Liia Lüdig, eesti maalikunstnik (1950–) Mihkel Lüdig, eesti helilooja (1880–1958) Peeter Paul Lüdig, eesti pianist, organist ja dirigent (1906–1983) Mathilde Lüdig-Sinkel, eesti laulja (1882–1953) Lüdig Surname. Vaadatud 15. november 2023. Statistikaamet: Nimede statistika (vaadatud 15.11.2023) Onomastika andmebaas. Nimede panemine: Lüdig. Onomastika andmebaas. Nimede eestistamine: (vana nimekuju): Lüdig. Lüdig statistikaameti andmebaasis
Termodünaamiline protsess

Termodünaamiline protsess on iga termodünaamilises süsteemis toimuv muutus, mille tulemisena muutub süsteemi olek. Protsessi käigus võib süsteem vahetada keskkonnaga soojust või tööd. Termodünaamilisi rotesse liigitatakse harilikult selle suuruse järgi, mis püsib protsessis muutumatuna: isobaariline protsess toimub jääval rõhul – protsessis rõhk süsteemis ei muutu; isotermiline protsess toimub jääval temperatuuril – protsessis süsteemi temperatuur ei muutu; isohooriline protsess toimub jääval mahul – protsessis süsteemi ruumala ei muutu. Niisugust protsessi, mille käigus süsteemi entroopia on jääv (muutumatu), nimetatakse isoentroopiliseks ehk isentroopseks protsessiks. Kui protsessi käigus puudub soojusvahetus väliskeskkonnaga, nimetatakse protsessi adiabaatiliseks. Ringprotsess (näiteks Carnot’ ringprotsess) on niisugune termodünaamiline protsess, mille lõpuks töötav keha/aine jõuab tagasi algolekusse. Otseringprotsessi vahendusel muundavad soojusmasinad soojust mehaaniliseks tööks. Termodünaamiline protsess võib olla kas pöörduv või pöördumatu. Pöörduvaks protsessiks nimetatakse niisugust protsessi, mis saab kulgeda vastupidises suunas, nii et süsteem läbib kõik olekud mis pärisuunaski ja jõuab algolekusse tagasi (seejuures ka süsteemiga interaktsioonis olev ümbruskeskkond taastub oma algolekus). See on lõpmata aeglane protsess, mis saab kulgeda mõlemas suunas süsteemi olekuparameetrite (nt ruumala, temperatuur jne) lõpmata väikese varieerimise toimel. Pöördumatu protsessi korral pole olekute vastupidises järjekorras läbimine võimalik. Kõik reaalsed protsessid on rangelt võttes mittepööratavad, kuid sageli kulgevad nad nii aeglases tempos, et neid võib esimeses lähenduses pidada pööratavaiks. Pöörduva protsessi näiteks on gaasi lõpmata aeglane paisumine või kokkusurumine silindris. Seda protsessi võib juhtida kolvile mõjuva jõu lõpmata väikese muutusega. Kui aga kolbi liigutada lõpliku kiirusega, tekib gaasis lööklaine (gaasi rõhk kolvi vahetus läheduses erineb rõhust ülejäänud gaasis). Sellise protsessi teostamine vastupidises suunas pole võimalik. Samamoodi on mittepööratav ka soojusvahetusprotsess, mis leiab aset, kui kaks erineva temperatuuriga keha kontakti viia.
Kavand

Kavand on esmane ja üldine visand. Plaan Visand
Gigi Hadid

Gigi Hadid (kodanikunimega Jelena Noura Hadid, sündinud 23. aprillil 1995) on Ameerika Ühendriikide modell ja telepersoon. Hadid alustas oma karjääri 1997. aastal lapsmodellina, poseerides Baby Guess'ile. 2013. aastal sõlmis ta lepingu agentuuriga IMG Models ning osales järgneval aastal New Yorgi moenädalal. Oma karjääri jooksul on Hadid ilmunud 45 korda rahvusvahelistes Vogue ajakirjades ning on meigifirma Maybelline reklaamnägu. Alates 2017. aastast on ta üks maailma rikkamaid modelle, teenides üle 20 miljoni dollari. Tema nooremad õde-vend Bella ja Anwar Hadid on samuti modellid. Firth, Emma (9. juuni 2015). "7 Things You Need To Know About Model Of The Moment Gigi Hadid". Marie Claire. Originaali arhiivikoopia seisuga 19.09.2016. Vaadatud 15.11.2023. Brannigan, Maura. "Introducing Gigi Hadid, NYFW's Breakout Model of the Season". Wetpaint. Originaali arhiivikoopia seisuga 26.04.2014. Vaadatud 15.11.2023. "Every Gigi Hadid 'Vogue' Cover, All in One Place". Fashionista. Vaadatud 15.11.2023. Wagoner, Mackenzie (14. jaanuar 2015). "Exclusive! Gigi Hadid Is the New Face of Maybelline". Vogue. Originaali arhiivikoopia seisuga 9.10.2015. Vaadatud 15.11.2023. Mason, Courtney (9. juuli 2023). "These Are the Highest-Paid Models in the World". L'Officiel. Vaadatud 15.11.2023. Gigi Hadid saidil Models.com
Lehisetaelik

Lehisetaelik (Phellinus laricis) on liik seeni taelikuliste (Hymenochaetaceae) sugukonnast, taelikulaadsete (Hymenochaetales) seltsist. Lehisetaelik andmebaasis eElurikkus
Roman Kožuhhovskõi

Roman Stepanovõts Kožuhhovskõi (ukraina keeles Роман Степанович Кожуховский; sündinud 24. jaanuaril 1979 Vinnõtsjas) on Ukraina jalgpallitreener. Ta on alates 2020. aasta hooajast FC Kuressaare peatreener. FC Kuressaare uus peatreener on ukrainlane Roman Kožuhovski Saarte Hääl, 17. detsember 2019 Roman Kožuhhovski: Eesti koondise juhendamine on mu suur unistus delfi.ee, 3. juuli 2020
Rohekas mütsik

Rohekas mütsik (Mycena epipterygioides) on mütsikuliste sugukonda kuuluv seeneliik. Seen on kurgilõhna ja -maitsega. Rohekas mütsik andmebaasis eElurikkus
Lindmees (film)

Lindmees, stiliseeritult "Lindmees ehk (võhiklikkuse ootamatu voorus)" (originaalpealkirjaga "Birdman or (The Unexpected Virtue of Ignorance)") on 2014. aastal linastunud musta huumoriga draamafilm. Filmi lavastaja ja stsenarist on Alejandro González Iñárritu. Filmis mängivad Michael Keaton, Zach Galifianakis, Edward Norton, Andrea Riseborough, Amy Ryan, Emma Stone ja Naomi Watts. Film pälvis 4 Oscarit, nende seast parim film, parim lavastaja, parima algupärase stsenaarium ja parima operaatoritöö. Lindmees andmekogus IMDb (inglise)
Curro Torres

Cristóbal Emilio Torres Ruiz (sündinud 27. detsembril 1976 Ahlenis) on paremkaitsjana mänginud Hispaania endine jalgpallur, praegu Eesti klubi Tallinna FCI Levadia peatreener. Oma profikarjääri jooksul, kus teda hilisematel aastatel räsisid mitmed vigastused, esindas ta peamiselt Valenciat, aidates meeskonnal kahel korral La Liga meistriks tulla (mängis kaheksa hooaja jooksul sel tasemel 119 matši ja lõi ühe värava) ja 2004. aasta UEFA karikavõistlustele pääseda. Ta mängis Hispaania koondises 2002. aasta maailmameistrivõistlustel. Torres alustas peatreenerina tööd 2014. aastal ja tegi seda kolm aastat Valencia B-s. Ta on juhendanud kolme meeskonda Segunda Divisiónis ning on töötanud Horvaatia ja Eesti kõrgliigas. Levadiaga sõlmis ta 2022. aasta novembris kaheaastase lepingu. Torres sündis Lääne-Saksamaal Nordrhein-Westfalenis Ahlenis. Tema vanemad olid pärit Granadast ja emigreerusid tööle Saksamaale. Kui nende poeg oli veel väike, kolisid nad tagasi Hispaaniasse ja asusid elama Katalooniasse. Valencia La Liga: 2001/02, 2003/04 Copa del Rey: 1998/99 UEFA karikas: 2003/04 UEFA Superkarikas: 2004 UEFA Intertoto karikas: 1998 "Curro Torres entrenará en Estonia" (hispaania). Super Deporte. 14. november 2022. Vaadatud 16. aprillil 2023. "Ametlik: Levadia palkas uueks peatreeneriks hispaanlase, et jõuda enneolematule tasemele". soccernet.ee. 11.11.2022. Vaadatud 16.4.2024 Ros, Cayetano (29. september 2004). "Curro Torres, en su cuna" (hispaania). El País. Vaadatud 6. augustil 2012.
Palterndorf-Dobermannsdorf

Palterndorf-Dobermannsdorf on vald (Marktgemeinde) Austrias Alam-Austria liidumaal Gänserndorfi ringkonnas. Palterndorf-Dobermannsdorf asub Weinvierteli idaosa mägedes ajaloolisel Bernsteinstraßel Zaya jõe orus. Vaid u. 2,2 % valla territooriumist on kaetud metsaga. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.